શ્રીનગર- જમ્મુ અને કશ્મીરમાં PDPના કેટલાક બળવાખોર ધારાસભ્યો અને સજ્જાદ લોનની મદદથી રાજ્યમાં સરકાર રચવા ભારતીય જનતા પાર્ટીએ કવાયત ઝડપી કરી હોય તેમ લાગી રહ્યું છે. જોકે મુખ્યપ્રધાન કોણ બનશે તેને લઈને વાત અટકી રહી છે. ભારતીય જનતા પાર્ટીમાં સીએમને લઈને કેન્દ્રીય પ્રધાન જિતેન્દ્રસિંહનું નામ સૌથી આગળ છે. તો અન્ય પક્ષ સજ્જાદ લોનને મુખ્યપ્રધાન બનાવવા પ્રયાસ કરી રહ્યા છે. મળતી માહિતી મુજબ ભારતીય જનતા પાર્ટી તેના સહયોગીઓની કોઈ પણ વાત માનવા તૈયાર છે અને પ્રધાન પદ આપવા પણ તૈયાર છે પરંતુ મુખ્યપ્રધાનને લઈને કોઈ સમાધાન કરવા તૈયાર નથી. કારણકે આ વખતે ભારતીય જનતા પાર્ટી પાસે પોતાનો સીએમ પસંદ કરવાની સારી તક રહેલી છે.